Hesty Socks:Ponožky ako módny prvok prinášajúci radosť
Hesty Socks je slovenská značka kvalitných pestrých ponožiek vyrábaných z česanej bavlny. Prešovská firma sa snaží svojou tvorbou oživiť každodenný stereotyp a rozveseľuje svojich zákazníkov už tretí rok. Ukázalo sa, že Slováci majú záujem o originálne ponožky s rôznymi kombináciami farieb, ľudových motívov, zvieratiek či klasických vzorov.
Zajkáče, Jachtár, Bééékačik či Kakavko...fantázií sa medze nekladú!
Ponuka produktov je naozaj široká, každý si nájde pre seba ten pravý pár. "Spolu máme v ponuke cez 50 rôznych vzorov ponožiek, od farebných bodiek, pásikov, ich kombinácii až po jedinečné slovenské ľudové prvky a najnovšie aj zvieratká, kde je v páre každá ponožka iná." Momentálne sú hitom najmä folklórne motívy a už spomínané novinky so zvieratkami. "Ľudia si ich obzvlášť obľúbili, nakoľko tu doteraz nič podobné nebolo."
Na ľavej melóny, na pravej ananásy...Kto ich nosí?
Hesty Socks nie sú len pre mladých, ale pre všetkých, ktorí sa radi smejú, chcú sa odlíšiť a priniesť radosť iným. "Naše farebné ponožky obľubujú ženy aj muži vo vekovej kategórii 22-45 rokov. Veselých odvážlivcov je na Slovensku určite dosť a každý deň pribúdajú ďalší. Vzory, kde je každá ponožka iná sú veľmi obľúbené a Slováci s nimi nemajú vôbec problém. Myslíme si, že konzervatívnosť je u nás určite na ústupe, ľudia sú otvorení novým veciam a nápadom. Nie sú to len vysokoškoláci alebo teenegeri, naše výrobky zaujmú širšie vekové skupiny."
Keď chceš zaujať, daruj veselé ponožky!
"Väčšina našich vzorov je vyrábaná podľa našej fantázie. Tie sú určené pre bežných zákazníkov na našom e-shope a v našich partnerských predajniach na Slovensku. Vďaka tomu, že si ponožky navrhujeme a vyrábame sami, sme vo výrobe na mieru veľmi flexibilní. Vzory na mieru vyrábame najmä pre spoločnosti či organizácie, ktoré tieto ponožky využívajú ako darček pre svojich zákazníkov, či do rôznych súťaží. Veselé ponožky sú predsa len zaujímavejším darom ako potlačené pero či šálka."
Ponožky v lete..prečo nie?
Na teplé letné dni majú Hesty Socks v ponuke členkové ponožky. Hitom sezóny sú krátke ponožky so vzorom Melón & Ananás, Jachtár, či obľúbené Čičmany. Všetky veselé ponožky sú vyrobené z kvalitnej česanej bavlny, vďaka čomu sú priedušné a príjemnejšie pri nosení.
Tak, ktorý pár Vás najviac oslovil?
Text: Ing. Veronika Krajčíková, Hesty Socks
Foto: Archív Hesty Socks